Sesongen 2011 vant de Adeccoligaen, ett poeng foran Sandnes Ulf, og rykket direkte opp til Tippeligaen. Remond Mendy ble lagets toppscorer, med 14 mål. Lagets andre sesong i Tippeligaen startet mye bedre enn i 2010, og etter fem kamper hadde de to seire og tre uavgjort, og lå på femteplass på tabellen. Ut over i sesongen gikk det ikke like bra, og de fikk ingen seire på de 13 siste kampene. De endte til slutt på 13.-plass med 33 poeng, og beholdt med det plassen i Tippeligaen.